b'\n_START_ARTICLE_\nAvtomatsko oro\xc5\xbeje\n_START_PARAGRAPH_\nAvtomatsko oro\xc5\xbeje je oro\xc5\xbeje, ki se po vsakem strelu avtomatsko napolni, z enkratnim potegom na spro\xc5\xbeilec pa lahko izstreli enega ali ve\xc4\x8d nabojev._NEWLINE_Avtomatsko oro\xc5\xbeje omogo\xc4\x8da \xc4\x8disti avtomatski na\xc4\x8din delovanja, pri \xc4\x8demer oro\xc5\xbeje izstreljuje naboje, dokler strelec dr\xc5\xbei spro\xc5\xbeilec ali v nabojniku ne zmanjka nabojev ali pa izstreljuje kratke rafale (po nekaj krogel), za kar skrbi poseben mehanski \xc5\xa1tevec. Nekatere brzostrelke omogo\xc4\x8dajo oboje._NEWLINE_Avtomatski ogenj se ve\xc4\x8dinoma uporablja le za boj na zelo kratkih razdaljah ali za zastra\xc5\xa1evanje. Za streljanje na ve\xc4\x8dje razdalje pa je natan\xc4\x8dnost zadetka majhna zaradi ponavljajo\xc4\x8dih se trzajev oro\xc5\xbeja. Izjema so oro\xc5\xbeja malih kalibrov.'